|  |  |  |  |
| --- | --- | --- | --- |
| **Lietuvos LAF taurės atviros varžybos, Lietuvos lengvosios atletikos sporto klubų**  **žiemos taurės varžybos** | **2019 01 26** | **Vilnius** | **Suaugusieji,**  **jaunimas** |

Dalyvauja: miestų, rajonų, savivaldybių ir sporto klubų komandos. Paraiškas teikia komandų vadovai. Sporto klubų komandų vadovai kartu su paraiškomis pateikia patikslintus klubo narių sąrašus, pagal kuriuos bus skaičiuojami komandiniai taškai.

Varžybos - komandinės ir individualios. Taškai skaičiuojami už 1-12 vietas pagal IAAF taškų skaičiavimo lentelę. Lietuvos sporto klubų žiemos taurės varžybose taškai skaičiuojami tik sporto klubams – LLAF nariams.

Paraiškas siųsti iki 2019 01 23 d. 15.00 val. el. p. remigija.raisiene@gmail.com arba registruotis lengvosios atletikos varžybų informacinėje sistemoje (LAVIS). **Vėliau dalyvių registracija nepriimama.**

Iki 2019 01 25 d. 15.00 val. komandų vadovai privalo informuoti sekretoriatą apie pasikeitimus paraiškose.

Numatoma varžybų pradžia 12.00 val.

|  |  |  |  |  |
| --- | --- | --- | --- | --- |
| **Moterys** | |  | **Vyrai** | |
| 60 m | 60 m b/b | 60 m | 60 m b/b |
| 400 m | šuolis į aukštį | 400 m | šuolis į aukštį |
| 800 m | šuolis į tolį | 800 m | šuolis į tolį |
| 1500 m | trišuolis | 1500 m | rutulio stūmimas |
| 3000 m | rutulio stūmimas | 3000 m |  |

Kitos sąlygos: Dėl paralelinės užskaitos prašymai turi būti pateikti LLAF direktoratui iki 2019 01 23.

Užskaita: Vilnius ir Kaunas – 35 rez., Klaipėda, Šiauliai, Panevėžys, Alytus – 20 rez., kiti miestai, rajonai ir savivaldybės – 5 rez. Sporto klubų taurės varžyboms 2019 metams klubai pagal 2018 metų rezultatus suskirstyti į 2 grupes (grupių suskirstymą žr. varžybų reglamente). 1 grupės sporto klubų komandas sudaro 12 sportininkų, 1 vadovas, 2 treneriai. Užskaita – 10 geriausių rezultatų. 2 grupės sporto klubų komandas sudaro 8 sportininkai, 1 vadovas, 2 treneriai. Užskaita – 7 rezultatai. Klubai gali registruoti neribotą skaičių komandų. Sporto klubų komandos apdovanojamos atskirose grupėse užėmusios 1-3 vietas.

Lietuvos nacionalinės rinktinės narių dalyvavimas pageidautinas. Jaunių amžiaus grupės sportininkams leidžiama dalyvauti tik vienoje rungtyje. Jaunučių amžiaus grupės sportininkai varžybose nedalyvauja (išskyrus esančius jaunių rinktinės sąrašuose).

PASTABA: komandoms skiriami baudos taškai už kiekvieną sportininką, užregistruotą, bet nedalyvavusį rungtyje. **Sportininkai, neįsigiję LLAF licencijos ar nesumokėję dalyvio starto mokesčio, varžybose nedalyvauja.**

Varžybų nugalėtojai apdovanojami Lietuvos lengvosios atletikos federacijos taurėmis ir diplomais.

**Už varžybų metu pasiektą nacionalinį rekordą skiriamas 500 Eur sportinis-piniginis prizas.**

**Papildomais sportiniais-piniginiais prizais** (I vieta – 300 Eur, II vieta – 200 Eur, III – 100 Eur) apdovanojami sportininkai, pasiekę 2019 metų Europos čempionato normatyvo lygio rezultatą:

|  |  |  |
| --- | --- | --- |
|  | **Moterys** | **Vyrai** |
| 60 m | 7.42 | 6.78 |
| 400 m | 53.90 | 44.40 |
| 800 m | 2:05.00 | 1:49.20 |
| 1500 m | 4:18.00 | 3:45.00 |
| 3000 m | 9:05.00 | 8:05.00 |
| 60 b/b | 8.24 | 7.88 |
| Šuolis į aukštį | 1,90 | 2,26 |
| Šuolis į tolį | 6,50 | 7,95 |
| Trišuolis | 13,85 | - |
| Rutulio stūmimas | 17,10 | 20,15 |